钦定古今图书集成/明伦汇编/氏族典/第057卷 > 徐有功
## 钦定古今图书集成/明伦汇编/氏族典/第057卷 > 徐有功

按《唐书徐有功传》：“有功，名弘敏，避孝敬皇帝讳，以字
行，国子博士文远孙也。举明经，累补蒲州司法参军，
袭封东莞县男，累迁司刑丞。时武后僭位，畏唐大臣
谋己，于是周兴、来俊臣等揣识后指，置总监牧院诸
狱，捕将相俾相钩逮，楚掠凝惨，朝野震恐，莫敢正言。
独有功数犯颜争，枉直不挠。累转秋官郎中，道州刺”
史李仁褒兄弟为人诬构，有功争不能得。秋官侍郎
周兴劾有功故出反囚罪，坐免官。俄起为左肃政台
侍御史。窦孝谌妻庞，为其奴，怖以妖祟，教为夜解，因
告以厌诅。给事中薛季昶鞫之，庞当死，有功明其枉，
季昶劾有功党恶，免为民。起拜右司郎中，转司刑少
卿。为狱持平守正，全活甚众。改司仆少卿，卒。会昌中
追谥“忠正。”